rejauldu/bengali-wikipedia huggingface dataset:
থাম্ব|সর্বোচ্চ আদালত ভবন, নয়াদিল্লি  ভারতের সর্বোচ্চ আদালত বা ভারতের সুপ্রিম কোর্ট ভারতের সর্বোচ্চ বিচারবিভাগীয় অধিকরণ ও ভারতের সংবিধানের অধীনে সর্বোচ্চ আপিল আদালত এবং সর্বোচ্চ সাংবিধানিক আদালত। ভারতের সর্বোচ্চ আদালত সাংবিধানিক পর্যালোচনার অধিকারপ্রাপ্ত।  ভারতের প্রধান বিচারপতি ও অপর ৩০ জন বিচারপতিকে নিয়ে ভারতের সর্বোচ্চ আদালত গঠিত। এটির মৌলিক, আপিল ও উপদেষ্টার এখতিয়ার রয়েছে।  দেশের সর্বোচ্চ আপিল আদালত হিসেবে ভারতের সর্বোচ্চ আদালত প্রাথমিকভাবে ভারতের বিভিন্ন রাজ্য ও কেন্দ্রশাসিত অঞ্চলগুলির উচ্চ আদালত ও অন্যান্য আদালত ও ট্রাইবুন্যালের রায়ের বিরুদ্ধে আপিল গ্রহণ করে।  ভারতের নাগরিকদের মৌলিক অধিকার রক্ষার জন্য প্রসারিত মৌলিক এক্তিয়ার সর্বোচ্চ আদালতের রয়েছে। ভারতের বিভিন্ন সরকারগুলির অভ্যন্তরীণ বিবাদ নিরসণের জন্যও এই আদালত কাজ করে। উপদেষ্টা আদালত হিসেবে সর্বোচ্চ আদালত  ভারতের রাষ্ট্রপতি কর্তৃক বিশেষত সংবিধানের অধীনস্থ বিষয়গুলির শুনানি গ্রহণ করে। আবার কেউ এই আদালতের দৃষ্টি আকর্ষণ না করলেও, এটি নিজে থেকে বিভিন্ন বিষয়ে হস্তক্ষেপ (বা ‘সুয়ো মোটো’) করতে পারে। কলকাতায় বিচারবিভাগীয় প্রশাসন পরিচালনার জন্য প্রথম এই আদালত গঠিত হয়েছিল।  সর্বোচ্চ আদালত কর্তৃক ঘোষিত আইন ভারতের সকল আদালত মেনে চলতে বাধ্য।  ইতিহাস ১৮৬১ সালে ভারতীয় হাইকোর্ট আইন পাস হয়। এই আইনবলে বিভিন্ন প্রদেশে হাইকোর্ট গঠিত হয় এবং কলকাতা, মাদ্রাজ ও বোম্বাই সর্বোচ্চ আদালত ও প্রেসিডেন্সি শহরগুলির সদর আদালত অবলুপ্ত করা হয়। উক্ত আদালতগুলিই এর আগে সংশ্লিষ্ট অঞ্চলের সর্বোচ্চ আদালত হিসেবে কাজ করত। নবগঠিত আইসিসি আদালতগুলি সকল মামলার ক্ষেত্রে সর্বোচ্চ আদালত হিসেবে কাজ করতে থাকে। এরপর ১৯৩৫ সালের ভারত শাসন আইন বলে ফেডেরাল কোর্ট অফ ইন্ডিয়া গঠিত হয়। এখানে বিভিন্ন প্রদেশ ও যুক্তরাষ্ট্রীয় রাজ্যগুলির মধ্যে বিবাদ নিরসন ও হাইকোর্টের রায়ের বিরুদ্ধে আপিল গ্রহণ করা হত।  ১৯৫০ সালের ২৮ জানুয়ারি তদনীন্তন ভারতের সর্বোচ্চ বিচারব্যবস্থার দুই কেন্দ্র ফেডেরাল কোর্ট অফ ইন্ডিয়া ও জুডিশিয়াল কমিটি অফ দ্য প্রিভি কাউন্সিলের পরিবর্তে ভারতের সর্বোচ্চ আদালত বা সুপ্রিম কোর্ট গঠিত হয়।History of the Supreme Court of India , Supreme Court of India  প্রথম দিকে সর্বোচ্চ আদালত সংসদ ভবনের চেম্বার অফ প্রিন্সেস কক্ষে বসত। এখানেই ১৯৩৭ সাল থেকে ১৯৫০ সাল পর্যন্ত ফেডেরাল কোর্ট অফ ইন্ডিয়া বসত। ভারতের প্রথম প্রধান বিচারপতি ছিলেন স্যার এইচ. জে. কানিয়া। প্রথম বাঙালী প্রধান বিচারপতি স্যার বিজন কুমার মুখার্জী (১৯৫৪-১৯৫৬)। ১৯৫৮ সালে সর্বোচ্চ আদালত তার বর্তমান ভবনে উঠে আসে। প্রথম দিকে ভারতের সংবিধান সর্বোচ্চ আদালতে একজন প্রধান বিচারপতি ও ৭ জন বিচারপতির ব্যবস্থা রেখেছিল এবং বিচারপতির সংখ্যা বৃদ্ধির ক্ষমতা সংসদের হাতের ন্যস্ত করেছিল। প্রথম বছরগুলিতে সর্বোচ্চ আদালত বছরে ২৮ দিন সকাল ১০টা থেকে ১২টা এবং দুপুর ২টো থেকে বিকেল ৪টে অবধি বসত।   গঠনশৈলী  বর্তমানে একজন প্রধান বিচারপতি এবং ত্রিশ জন অন্যান্য বিচারপতি নিয়ে সুপ্রিমকোর্ট গঠিত।প্রয়োজনে অস্থায়ী বিচারপতি নিয়োগের ব্যবস্থা সংবিধানে রয়েছে (অনুচ্ছেদ ১২৭)।এছাড়া প্রধান বিচারপতি রাষ্ট্রপতির সম্মতি সাপেক্ষে কোনো অবসরপ্রাপ্ত বিচারপতিকে সাময়িক কালের জন্য বিচারক হিসেবে মনোনীত করতে পারেন (অনুচ্ছেদ ১২৮)। সংবিধান অনুযায়ী সুপ্রিমকোর্টের বিচারপতি পদপ্রার্থীকে অবশ্যই ভারতীয় নাগরিক হতে হবে।তাঁকে ভারতের কোনো হাইকোর্টে ৫ বছর বিচারপতিরূপে অভিজ্ঞ থাকতে হবে অথবা কোনো হাইকোর্টে ১০ বছরের অ্যাডভোকেট হিসেবে অভিজ্ঞতা থাকা দরকার। বিচারপতিগণ ৬৫ বছর বয়স পর্যন্ত স্বপদে অধিষ্ঠিত থাকেন।  তথ্যসূত্র  বহিঃসংযোগ        ভারত বিষয়শ্রেণী:১৯৫০-এ ভারতে প্রতিষ্ঠিত
মিস মেরি লিলিয়ান ডিউক, হল হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি সম্ভবত ১৯১১ সালে গ্রীষ্মে প্যারিসে আঁকা হয়েছিল। এটি নর্থ ক্যারোলাইনার ডিউক বিশ্ববিদ্যালয়ের নাশের মিউজিয়াম অফ আর্টের অন্তর্গত। Portrait of Miss Mary Lillian Duke sur emuseum.nasher.duke.edu  এটি বেনজামিন ড্যুকে সরল্লার কাছে পাঠানো চারটি চিত্রের মধ্যে একটি, নিউইয়র্কে তার বাসভবনের জন্য, যা তখন নির্মাণাধীন ছিল। মেরি লিলিয়ান ড্যুক বিডল, (১৮৮৭-১৯৬০) ২৪ বছর বয়সী ছিলেন যখন তিনি সরল্লার কাছে তার প্রতিকৃতি চিত্রাঙ্কন করতে এসেছিলেন। চিত্রটি একটি পার্কে চিত্রাঙ্কন করা হয়েছিল, এক হাতে একটি মূর্তির পাদভূমিতে রাখা এবং অন্য হাতটি একটি কালো টুপি ধরা। একই রঙের একটি স্কার্ফ তার  হাতের উপর পড়া, চুলের রঙের সাথে মনে করে আলোর রঙগুলি হালকা রঙে সাথে মিশে একাএকি। সাদা পোষাকটি গ্রিক মূর্তিগুলিকে স্মরণ করে, মূর্তির পাদভূমি এবং বুকে একটি গোলাপ থাকায়, তার উজ্জ্বল লাল রঙের দৃশটা একটি সুন্দর পটভূমি তৈরি করে। নিকোলাস ড্যুক বিডল, মেরির এক আত্মীয়, ড্যুক বিশ্ববিদ্যালয়কে তৈল চিত্রটি দান করেন।   তথ্যসূত্র   বিষয়শ্রেণী:১৯১১-এর সৃষ্টিকর্ম বিষয়শ্রেণী:স্পেনীয় চিত্রশিল্পীর কাজ বিষয়শ্রেণী:স্পেনীয় চিত্রশিল্পী
বারখাদা ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি বিলুপ্ত ইউনিয়ন পরিষদ। ২০১৫ সালে ইউনিয়নটি কুষ্টিয়া পৌরসভা আয়তন বাড়ানোর সময় এই ইউনিয়নটি বিলুপ্ত হয়ে যায়। এটি ৫৯.৫৭ বর্গকিলোমিটার (২৩.০০ বর্গমাইল) এলাকা জুড়ে অবস্থিত ছিল এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫৩,৮১৭ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ৯টি।   তথ্যসূত্র   বিষয়শ্রেণী:কুষ্টিয়া সদর উপজেলার বিলুপ্ত ইউনিয়ন বিষয়শ্রেণী:২০১৫-এ বিলুপ্ত
থাম্ব|শোওয়া যুগের জাপানি প্রচারমূলক পোস্টারে ১৯৪০ সালে তিনটি প্রধান অক্ষশক্তির রাজনৈতিক নেতা আডলফ হিটলার, ফুমিমারো কোনে এবং বেনিতো মুসোলিনিকে দেখানো হয়েছে দ্বিতীয় বিশ্বযুদ্ধে অক্ষশক্তি (জার্মান ভাষায়: Achsenmächte, ইতালীয় ভাষায়: Potenze dell'Asse, জাপানী ভাষায়: 枢軸国 (স্যূজিকুকোকু), বুলগেরীয় ভাষায়: "Сили от Оста"), বলতে সেসব দেশকে নির্দেশ করা হয় , যারা মিত্রশক্তির বিরুদ্ধে দ্বিতীয় বিশ্বযুদ্ধের (১৯৩৯-১৯৪৫) সময় যুদ্ধ ঘোষণা করেছিল। অক্ষশক্তির প্রধান তিনটি রাষ্ট্র হল জার্মানি, ইটালী এবং জাপান। এই তিনটি রাষ্ট্র ১৯৪০ সালের সেপ্টেম্বর মাসে একটি ত্রিপক্ষীয় চুক্তির মাধ্যমে একটি সামরিক জোট গড়ে তোলে। এর মাধ্যমে আনুষ্ঠানিক ভাবে অক্ষশক্তি প্রতিষ্ঠিত হয়। এই বৃহৎ রাষ্ট্রগুলোর সাথে সাথে তাদের ইউরোপ, আফ্রিকা, পূর্ব এবং দক্ষিণ-পূর্ব এশিয়া এবং প্রশান্ত মহাসাগরীয় অঞ্চলে অবস্থিত কলোনিগুলোও অক্ষশক্তির অংশ হয়ে যায়। মিত্রশক্তির মতই অক্ষশক্তিতেও বেশ কিছু দেশ নাম লিখিয়ে যুদ্ধ চলাকালেই তা প্রত্যাহার করে নেয়।   উৎস  অক্ষ কথাটি সর্বপ্রথম আলোচনায় আনেন হাঙ্গেরীর ফ্যাসিবাদী প্রধানমন্ত্রী গাইওলা গমবোস (Gyula Gömbös)। তিনি জার্মানি, হাঙ্গেরী, এবং ইতালী এই তিনটি রাষ্ট্র নিয়ে একটি জোট গঠনের জন্য কাজ করছিলেন। এছাড়া তিনি জার্মানি এবং ইতালীর মাঝে মতভিন্নতা দূর করার কাজে মধ্যস্থতাকারী হিসেবে কাজ করছিলেন। কিন্তু ১৯৩৬ সালে মিউনিখে জার্মানির সাথে আলোচনায় গিয়ে তার হঠাৎ মৃত্যু হয়। পরবর্তিতে হাঙ্গেরীর ক্ষমতায় আসে ফ্যাসিবাদ বিরোধী শক্তি। এর মাধ্যমে হাঙ্গেরী অক্ষশক্তির সাথে প্রাথমিক সংশ্লিষ্টতা থেকে সরে আসে। তারপরেও জার্মানি এবং ইতালীর মধ্যে দ্বিপাক্ষিক অক্ষশক্তি গঠিত হয়।  ১৯৩৬ সালের নভেম্বরে ইতালীর একনায়ক বেনিতো মুসোলিনি আবার অক্ষ শব্দটি আলোচনায় আনেন। তিনি রোম-বার্লিন অক্ষের উত্থানের সময় এই অক্ষের কথা বলেন। পরবর্তিতে রাষ্ট্র দুটি জোট গঠন করে। মুসোলিনি এই জোটকে প্যাক্ট অব স্টীল বলে অভিহিত করেন।  আনুষ্ঠানিক ভাবে অক্ষ শক্তি নামকরণ করা হয় ১৯৪০ সালে জার্মানি, ইতালী এবং জাপান ত্রিপক্ষীয় চুক্তি স্বাক্ষরের পর। পরবর্তিতে হাঙ্গেরী (২০শে নভেম্বর, ১৯৪০), রোমানিয়া (২৩শে নভেম্বর, ১৯৪০), স্লোভাকিয়া (২৪শে নভেম্বর, ১৯৪০) এবং বুলগেরিয়া (১লা মার্চ, ১৯৪০) ঐ চুক্তিতে স্বাক্ষর করে।   আরও দেখুন   দ্বিতীয় বিশ্বযুদ্ধে মিত্রশক্তি  প্রথম বিশ্বযুদ্ধ  দ্বিতীয় বিশ্বযুদ্ধ  পার্ল হারবার আক্রমণ   পাদটীকা    তথ্যসূত্র  ইংরেজি উইকিপিডিয়ার Axis powers শীর্ষক নিবন্ধ থেকে অনুদিত।   Provides a scholarly overview.   A reference book with encyclopedic coverage of all military, political and economic topics.     Entails Slovakia's involvement during World War II.         বহিঃসংযোগ   Axis History Factbook  Full text of The Tripartite Pact  Silent movie of the signing of The Tripartite Pact  বিষয়শ্রেণী:দ্বিতীয় বিশ্বযুদ্ধকালীন রাজনীতি বিষয়শ্রেণী:যুদ্ধ বিষয়শ্রেণী:সামরিক চুক্তি বিষয়শ্রেণী:দ্বিতীয় বিশ্বযুদ্ধ বিষয়শ্রেণী:ইতালি–জাপান সম্পর্ক বিষয়শ্রেণী:অক্ষশক্তি বিষয়শ্রেণী:১৯৩৬-এ প্রতিষ্ঠিত বিষয়শ্রেণী:১৯৪৫-এ বিলুপ্ত বিষয়শ্রেণী:ফ্যাসিবাদ বিষয়শ্রেণী:সমাজতন্ত্র বিরোধী বিষয়শ্রেণী:জার্মানি–ইতালি সম্পর্ক বিষয়শ্রেণী:জার্মানি–জাপান সম্পর্ক বিষয়শ্রেণী:দ্বিতীয় বিশ্বযুদ্ধের রাজনীতি
হাফিজ আহমদ চৌধুরী একজন বাংলাদেশ আওয়ামীলীগের রাজনীতিবিদ। তিনি এপ্রিল ১৯৭২ সাল থেকে জুন ১৯৭৪ সাল পর্যন্ত শেখ মুজিবুর রহমানের দ্বিতীয় মন্ত্রীসভার বিদ্যুৎ, জ্বালানি ও খনিজ সম্পদ মন্ত্রণালয়ের মন্ত্রী ছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:শেখ মুজিবুর রহমানের দ্বিতীয় মন্ত্রীসভার সদস্য বিষয়শ্রেণী:শেখ মুজিবুর রহমানের তৃতীয় মন্ত্রীসভার সদস্য
থাম্ব|ডান|১৯৯৫ সালে আব্রাহাম ওর্টেলিয়াসের আঁকা মানচিত্রে ইউরোপ।|203x203px ইউরোপের ইতিহাস বলতে প্রাগৈতিহাসিক যুগ থেকে বর্তমান পর্যন্ত ইউরোপে বসবাসকারী জনগোষ্ঠির ইতিহাসকে বোঝায়।  ধ্রুপদী সভ্যতা শুরু হয়েছিল প্রাচীন গ্রীসের নগর রাষ্ট্রের বৃদ্ধির মধ্য দিয়ে। পরবর্তীতে রোম সাম্রাজ্য পুরো ভূমধ্যসাগর কেন্দ্রীক অঞ্চলে আধিপত্য বিস্তার করে। ৪৭৬ খ্রিস্টাব্দে রোম সাম্রাজ্যের পতনের মধ্য দিয়ে মধ্যযুগের সূচনা। ১৪ শতকের শুরুর দিকে জ্ঞানের পুনর্জাগরণ ঘটে এবং এর একটি অংশ প্রচলিত জ্ঞনের শাখা বিজ্ঞান ও ধর্মতত্ত্বের বিরোধীতা শুরু করে। তৎকালীন রেনেসাঁসের গুরুত্বপূর্ণ প্রভাব দেখা যায় আঠারো ও উনিশ শতকের বিভিন্ন ক্ষেত্রে। একই সময়ে প্রোটেস্ট্যান্ট সংস্কার শুরু হয় যার ফলে ইউরোপব্যপী প্রোটেস্ট্যান্ট গীর্জা স্থাপন হওয়া শুরু হয় যার প্রভাব বেশি লক্ষ করা যায় জার্মানি, স্ক্যান্ডিনেভিয়া ও ইংল্যান্ডে। ১৮০০ সালের পর ইউরোপে শিল্প বিপ্লব শুরু হওয়ার পর বিশেষ করে ইংল্যন্ড ও পশ্চিম ইউরোপ সমৃদ্ধ হওয়া শুরু করে। পরাশক্তিগুলো আমেরিকা, আফ্রিকা এবং এশিয়ার কিছু অংশসহ বিভিন্ন স্থানে উপনিবেশ স্থাপন শুরু করে। বিংশ শতাব্দীতে প্রথম বিশ্বযুদ্ধ ও দ্বিতীয় বিশ্বযুদ্ধের ফলে অনেক মানুষ নিহত হয়। স্নায়ুযুদ্ধ ১৯৪৭ থেকে ১৯৮৯ সাল পর্যন্ত ইউরোপেকে প্রভাবিত করে। বেশ কয়েক দফা চেষ্টার পর ১৯৫০ সালের পর ইউরোপের অধিকাংশ দেশ মিলে ইউরোপীয় ইউনিয়ন গঠনের পথে এগিয়ে যায়। বর্তমানে রাশিয়ার পশ্চিমের অধিকাংশ দেশই ন্যাটোর আওতাভূক্ত যার মধ্যে মার্কিন যুক্তরাষ্ট্রও অন্তর্ভুক্ত।   টীকা    তথ্যসূত্র    বহিঃসংযোগ
ইন্টারন্যাশনাল পোলকাফেস্ট হল পোলকাকে উৎসর্গ করা একটি বার্ষিক সঙ্গীত উৎসব। এই উত্সবটি প্রায় এক ডজন ব্যান্ড আকর্ষন করে এবং ২০০৮ সাল পর্যন্ত মিনেসোটার চিশোলমের আয়রনওয়ার্ল্ড ডিসকভারি সেন্টারে অনুষ্ঠিত হয়েছিল। প্রথম পোলকাফেস্ট ১৯৭৮ সালে পাইন সিটি, মিনেসোটাতে পাইন কাউন্টির ফেয়ারগ্রাউন্ডে অনুষ্ঠিত হয়েছিল এবং এই স্থানটিকে ছাড়িয়ে না যাওয়া পর্যন্ত এটি প্রায়শই সারা বছর ধরে সেখানে অনুষ্ঠিত হয়েছিল।  ফ্লোরিয়ান চমিলেউস্কি এই ইভেন্টের প্রতিষ্ঠাতা ছিলেন যা প্রতি বছর হাজার হাজার লোককে আকর্ষণ করে।    তথ্যসূত্র  বহিঃসংযোগ   আয়রনওয়ার্ল্ড ডিসকভারি সেন্টার  বিষয়শ্রেণী:মার্কিন যুক্তরাষ্ট্রের লোক উৎসব বিষয়শ্রেণী:মিনেসোটার সঙ্গীত উৎসব
thumb|বাংলাদেশের পুরানো ঢাকার এক বর্ষীয়ান ব্যক্তির মেহেদি-রঞ্জিত দাড়ি  মেহেদি বলতে মেহেদি উদ্ভিদ  (Lawsonia inermis) থেকে প্রস্তুতকৃত একটি রঞ্জক পদার্থকে বোঝায়। এই রঞ্জকটিকে ত্বকে অস্থায়ী উল্কি আঁকার জন্য ব্যবহার করা হয়। মেহেদির রসের দাগ ত্বকের উপরে বেশ কিছু দিন টিকে থাকে, তারপরে এক থেকে তিন সপ্তাহের মধ্যে পর্ণমোচন (exfoliation) প্রক্রিয়ার মাধ্যমে ধীরে ধীরে ফিকে হয়ে যায়।  প্রাচীনকালে মিশরে ত্বক, নখ ও চুল রঞ্জিত করার জন্য মেহেদি ব্যবহৃত হত। এছাড়া রেশম, পশম ও চামড়া রঞ্জিত করতেও এটি ব্যবহৃত হত। ঐতিহাসিকভাবে পশ্চিম এশিয়া (যার মধ্যে আরব উপদ্বীপ অন্তর্ভুক্ত), উত্তর আফ্রিকা (কার্থেজ), পশ্চিম আফ্রিকা, মধ্য আফ্রিকা, আফ্রিকার শৃঙ্গ ও ভারতীয় উপমহাদেশে বহুযুগ ধরে মেহেদির ব্যবহার রয়েছে। এছাড়া বয়স্ক লোকেরা কলপের পরিবর্তে মেহেদি দিয়ে সাদা বা পাকা চুল ও দাড়ি রঙ করতে পারেন।  বাংলাদেশে ব্যবহার alt=|thumb|220x220px|বিয়ের দিনে বাংলাদেশী মুসলমান বধুর হাতে মেহেদির সাজ বাংলাদেশে মুসলমান বিবাহ অনুষ্ঠান, বাগদান অনুষ্ঠান, ঈদ-উল-ফিতর, ঈদ-উল-আজহা ও অন্যান্য বিশেষ অনুষ্ঠানে নারীরা হাতে মেহেদির অস্থায়ী উল্কি আঁকিয়ে থাকেন। বর বধু উভয় পরিবারেই "মেহেদি সন্ধ্যা"-র আয়োজন করা হতে পারে। কখনও কখনও বধুবরণ অনুষ্ঠানে হিন্দু মেয়েরা পায়ে আলতার পরিবর্তে মেহেদি দিয়ে থাকে।  থাম্ব|alt=কৃত্রিমভাবে মেহেদি দিয়ে চিত্র অংকন|কৃত্রিমভাবে তৈরি মেহেদী   বর্তমানে বাংলাদেশের কয়েকটি উন্নত মানের জনপ্রিয় মেহেদের তালিকা:   ১. মমতাজ মেহেদী  ২. কাভেরী মেহেদী  ৩. কাশ্মীরি মেহেদী  ৪. স্মার্ট মেহেদী  ৫. রাঙ্গা পরী মেহেদী  ৬. Neha 12 মেহেদী  ৭. ক্যাশভাম মেহেদী  তথ্যসূত্র  বিষয়শ্রেণী:দেহ শিল্পকলা বিষয়শ্রেণী:কেশরঞ্জন বিষয়শ্রেণী:কাঠ-বহির্ভূত বনজ দ্রব্য বিষয়শ্রেণী:উদ্ভিজ্জ রঞ্জক বিষয়শ্রেণী:প্রাচীন মিশর বিষয়শ্রেণী:লাল চুল
জেমস হ্যাটলি (রাউড ৪০২২, চাইল্ড ২৪৪) একটি ইংরেজি ভাষার লোক গাথা, যা বিভিন্ন রূপে বিদ্যমান।ফ্রান্সিস জেমস চাইল্ড, ইংলিশ অ্যান্ড স্কটিশ ব্যালাডস, "জেমস হ্যাটলি" গানটিতে এমন একজন ব্যক্তির গল্প বলা হয়েছে যে এক রাজার চাবি চুরি করেছে, যদিও গল্পটির কোন ঐতিহাসিক ভিত্তি আছে বলে মনে হয় না।"জেমস হ্যাটলি" ব্যক্তির পরিচয় এবং তার ভাগ্য গাথার সংস্করণের উপর নির্ভর করে আলাদা।  সংক্ষিপ্ত বিবরণ  গানটির বেশ কিছু সংস্করণ রয়েছে। একজন দুষ্ট মানুষ—স্যার ফেনউইক, ফলস ফেননিক, অথবা ফাউস ফিনিক্স—রাজার রত্ন চুরি করে। সে জেমস হ্যাটলি অথবা জেমি ও'লি-এর উপর দোষ চাপিয়ে দেয়। একটি সংস্করণে, রাজার কন্যা চাবি চুরি করে তাকে প্রশ্ন করার জন্য। তার কথা মেনে নিয়ে, কন্যা একটি যুদ্ধের মাধ্যমে বিচারের ব্যবস্থা করে।  জেমস ফেনউইককে হত্যা করে, এবং ফেনউইক মৃত্যুর আগে স্বীকারোক্তি দেয়। রাজার কন্যা জেমসকে বিয়ের প্রস্তাব দেয়।  আরেকটি সংস্করণে, জেমস রাজপুত্রের সহকারী। সে রাজপুত্রের কাছে আবেদন করে এবং রাজপুত্র তার হয়ে লড়াই করে। ফলস ফেননিক স্বীকারোক্তি দেয়, এবং রাজপুত্র জেমসকে তার জমি দিয়ে দেবার সিদ্ধান্ত নেয়।  তৃতীয় সংস্করণে, রাজার পুত্র তাকে যুদ্ধের মাধ্যমে বিচারস্থলে সঙ্গে নিয়ে যায়, কারণ রাজপুত্র ফাউস ফেনিক্সকে বিশ্বাস করে না। জেমস তাকে পরাজিত করে এবং সে মৃত্যুর আগে স্বীকারোক্তি দেয়। রাজকীয় পরিবার তাকে নিয়োগ এবং ভূমির প্রতিশ্রুতি দেয়; জেমস ঘোষণা করে যে সে রাজপুত্রের সহকারী হয়েই থাকতে চায়। রাজা তাকে সেই ভূমিকায় ভালভাবে সাজিয়ে দেয়।  যে দুটি সংস্করণে জেমস লড়াই করে, সেগুলিতে লক্ষ্য করা যায় যে জেমসের বয়স পনেরো বছর এবং চোরের বয়স ত্রিশের কাছাকাছি, যা বিজয়কে অসাধারণ করে তোলে।  প্রতীকের অনুরূপ তার মুক্তির জন্য আলোচনাগুলির মিল রয়েছে "হিউজি গ্রাহাম" গাথার সঙ্গে।  আরও দেখুন  ইংরেজি লোককাহিনী  তথ্যসূত্র  বিষয়শ্রেণী:চাইল্ডের লোকগাথা বিষয়শ্রেণী:ব্রিটিশ লোককাহিনী বিষয়শ্রেণী:গানের বছর অজানা
মালদ্বীপের বেসামরিক বিমান চলাচল কর্তৃপক্ষ হল মালদ্বীপের বেসামরিক বিমান চলাচল কর্তৃপক্ষ, মালেতে যার সদর দপ্তর অবস্থিত। "Contact Us" (). Maldives Civil Aviation Authority. Retrieved on April 21, 2015. "Maldives Civil Aviation Authority 11th floor, Velaanaage Ameeru Ahmed Magu Male' 20096 Republic of Maldives"   আরো দেখুন    মালদ্বীপের বেসামরিক বিমান পরিবহন ও যোগাযোগ মন্ত্রণালয়   তথ্যসূত্র   বিষয়শ্রেণী:মালদ্বীপ সরকার বিষয়শ্রেণী:মালদ্বীপ ভিত্তিক পরিবহন সংগঠন বিষয়শ্রেণী:এশিয়ার বেসামরিক বিমান চলাচল কর্তৃপক্ষ বিষয়শ্রেণী:মালদ্বীপের বেসামরিক বিমান চলাচল
কেওড়া, কেউদা বা  (,,,,) সুগন্ধি স্ক্রুপাইনের পুরুষ ফুল থেকে পাতিত একটি অপরিহার্য তেল। উদ্ভিদটি গ্রীষ্মমণ্ডলীয় এশিয়া, দক্ষিণ-পূর্ব এশিয়া এবং অস্ট্রেলিয়ার স্থানীয় এবং এই অঞ্চলগুলির বেশিরভাগ জুড়ে তেলটি একটি স্বাদযুক্ত এজেন্ট হিসাবে ব্যবহৃত হয়। সংযোগ=//upload.wikimedia.org/wikipedia/commons/thumb/d/da/Kewra.JPG/220px-Kewra.JPG|থাম্ব|কেওড়ার বোতল ফুলটি কেওড়ার একটি অত্যাবশ্যকীয় উপাদান এবং দক্ষিণ এশিয়ায় বিশেষ করে মুসলিম সম্প্রদায়ের সাথে যুক্ত বিশেষ উপলক্ষ খাবারে ব্যবহৃত হয়। কেওড়া ফুলের একটি মিষ্টি, সুগন্ধযুক্ত গন্ধ থাকে যা গোলাপ ফুলের মতোই মনোরম মানের, তবে কেওড়া বেশি ফলদায়ক। জলীয় পাতন (কেওড়া জল, প্যান্ডানুস ফুলের জল) বেশ পাতলা। কেওড়া ফুল এবং পাতা হিন্দু দেবী মনসার পূজায়ও অপরিহার্য, যাকে নির্দিষ্ট সম্প্রদায়ের দ্বারা পূজা করা হয়।  ভারত থেকে রপ্তানি করা কেওড়া ফুলের প্রায় শতকরা ৯৫ ভাগ গঞ্জাম জেলার বেরহামপুর শহরের পার্শ্ববর্তী এলাকা থেকে সংগ্রহ করা হয়।  ছত্রপুর, রেঙ্গেলুন্ডা, পাত্রপুর এবং চিকিটির উপকূলীয় অঞ্চলগুলি তাদের সুগন্ধযুক্ত পান্ডানুস আবাদের জন্য বিখ্যাত। তর্কাতীতভাবে, উপকূলীয় এলাকাগুলির ফুলগুলির একটি সূক্ষ্ম ফুলের নোট রয়েছে যে অভ্যন্তরীণ জাতগুলির সাথে প্রতিদ্বন্দ্বী সবচেয়ে বিখ্যাত জাতগুলি হল স্থানীয় এবং গোপালপুর-অন-সি-তে চাষ করা হয়৷ কেওড়া ফুলের চাষ গঞ্জাম জেলায় আয়ের একটি প্রধান উৎস এবং এখানে প্রায় ২০০ টি নিবন্ধিত কেওড়া পাতন কারখানা রয়েছে। কেওড়া ঐতিহ্যবাহী ভারতীয় সুগন্ধি তৈরিতেও ব্যবহৃত হয়, উভয়ই কার্যকরী সুগন্ধি হিসেবে এবং আতর।   রাসায়নিক গঠন:বিমূর্ত  কেউডার স্টেমিনেট ফুলের জল পাতন দ্বারা প্রাপ্ত অপরিহার্য তেলের রাসায়নিক গঠন। কেওড়া তেলের প্রধান উপাদান ২-ফেনিথিল মিথাইল ইথার (৬৫.৬–৭৫.৪%), টেরপিনেন-৪-ওল (১১.৭–১৯.৫%), পি-সাইমি(১.০-৩.১%) এবং আলফা টেরপিনো(১.২-২.৯%) পাওয়া গেছে।   আরও দেখুন    গঞ্জাম কেওড়া ফুল  গঞ্জাম কেওদা রুহ   তথ্যসূত্র   বিষয়শ্রেণী:উত্তরপ্রদেশী রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:বাংলাদেশী রন্ধনশৈলী
বাষ্পচালিত ইঞ্জিনকে বাষ্পীয় ইঞ্জিন বলা হয়। সুদৃঢ় আবদ্ধ স্থানে জলীয় বাষ্প তৈরি করে তার চাপ ব্যবহারের সাহায্যে বাষ্পীয় ইঞ্জিন চালানো হয়। যে স্থান বা আধারে বাষ্পীভবন করা হয় তাকে বয়লার বলে। জলীয় বাষ্প তৈরি করার জন্য জ্বালানি হিসেবে সাধারণত কয়লা, কাঠ, তেল ব্যবহৃত হয়। বাষ্পীয় ইঞ্জিনের উদ্ভাবক ছিলেন একজন স্কটিশ। নাম জেমস ওয়াট। বাষ্পীয় ইঞ্জিন উদ্ভাবনের কারণে তিনি অমর হয়ে আছেন।  আরও দেখুন  তথ্যসূত্র  বহিঃসংযোগ   Animated engines – Illustrates a variety of engines  Howstuffworks – "How Steam Engines Work"  Video of the 1900 steam engine aboard paddle steamer Unterwalden  বিষয়শ্রেণী:বাষ্পীয় ইঞ্জিন বিষয়শ্রেণী:শক্তির রূপান্তর বিষয়শ্রেণী:১৮শ শতাব্দীর উদ্ভাবন বিষয়শ্রেণী:ইংরেজ উদ্ভাবন বিষয়শ্রেণী:বায়বীয় প্রযুক্তি
thumb|right|300px|রিবেরা নগর  রিবেরা (স্পেনীয় ভাষায়: Rivera) উত্তর উরুগুয়ের শহর ও রিবেরা ডিপার্টমেন্টের রাজধানী। এটি কুচিল্লা দে সান্তা আনা অঞ্চলে অবস্থিত। এটি উরুগুয়ে ও ব্রাজিলের সীমান্তের ঠিক উপরে অবস্থিত একটি শহর। সীমান্তের ওপাশে ব্রাজিলের সান্তানা দু লিভ্রামেন্তু শহর অবস্থিত। শহর দুইটির ভিতর দিয়ে একই প্রধান রাস্তা চলে গেছে। রিবেরা শহর উরুগুয়ের রেল ব্যবস্থার উত্তরতম বিন্দু। শহরের আশেপাশের অঞ্চলে ফল, গবাদিপশু, তামাক, তুলা, খাদ্যশস্য ও সবজির খামার আছে। এখানে গবাদি পশু ও ভেড়ার বাজার আছে। শহরে বস্ত্র ও তামাকজাত দ্রব্য তৈরির কারখানা আছে।   তথ্যসূত্র   বিষয়শ্রেণী:উরুগুয়ের শহর বিষয়শ্রেণী:১৮৬৭-এ প্রতিষ্ঠিত জনবহুল স্থান
বাৎসরিক ২০২৫ সালের বাংলা ভাষার ভারতীয় হরর থ্রিলার নাট্য চলচ্চিত্র। বিএসপি হাউস প্রাইভেট লিমিটেডের ব্যানারে প্রযোজনা করেছেন শুভজিৎ মণ্ডল। পরিচালনার পাশাপাশি গল্প, চিত্রনাট্য ও সংলাপ লিখেছেন মৈনাক ভৌমিক। প্রধান চরিত্রে অভিনয় করেছেন শতাব্দী রায় ও ঋতাভরী চক্রবর্তী।  পটভূমি স্বামী নীলের মৃত্যুশোক এখনও কাটিয়ে উঠতে পারেনি বৃষ্টি। এ সময়ে তার সঙ্গে সম্পর্কের টানাপোড়েন শুরু হয় দেওরবউ স্বপ্নার, যে বিশ্বাস করে তাদের বাড়িটি কোন এক অশুভ শক্তির অভিশাপে আবদ্ধ। নীলের মৃত্যুর বার্ষিকী যত ঘনিয়ে আসে, স্বপ্না ততই বাড়ির অশরীরী শক্তিকে দূর করার নানা রকম আচার-অনুষ্ঠানে মেতে ওঠে। কিন্তু বৃষ্টি এসব বিশ্বাসকে উড়িয়ে দেয়, মনে করে এগুলো নিছক কুসংস্কার।  তবে ধীরে ধীরে বাড়িতে অদ্ভুত ও ভয়ানক ঘটনাগুলোর ঘনঘটায়, আর বৃষ্টির আচরণে অস্বাভাবিক পরিবর্তন দেখে সবাই শঙ্কিত হয়ে পড়ে। এক অশুভ পিশাচের উপস্থিতি যেন আর অস্বীকার করা যায় না। শেষ পর্যন্ত, বৃষ্টি ও স্বপ্নাকে মুখোমুখি হতে হয় তাদের গভীর দুঃখ, অতৃপ্ত আত্মা ও নীলের মৃত্যুকে ঘিরে থাকা অজানা আতঙ্কের। অভিনয়শিল্পী  শতাব্দী রায়  ঋতাভরী চক্রবর্তী  জয়দীপ কুন্ডু  অরিত্রা সেনগুপ্ত  ইশান মজুমদার মুক্তি চলচ্চিত্রটি ২০২৫ সালের ৬ জুন ভারতের প্রেক্ষাগৃহে মুক্তি পায়।  তথ্যসূত্র  বহিঃসংযোগ    বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:মৈনাক ভৌমিক পরিচালিত চলচ্চিত্র বিষয়শ্রেণী:বাংলা ভাষার থ্রিলার চলচ্চিত্র বিষয়শ্রেণী:ভারতীয় অতিপ্রাকৃত থ্রিলার চলচ্চিত্র বিষয়শ্রেণী:২০২৫-এর রোমাঞ্চকর চলচ্চিত্র
নিধি অশোক বুলি (, জন্ম ১৪ আগস্ট ১৯৮৬ ইন্দোরে) একজন মহিলা টেস্ট এবং ওডিআই ক্রিকেটার যিনি ভারতের জাতীয় মহিলা ক্রিকেট দলের প্রতিনিধিত্ব করেন। তিনি ভারতীয় ঘরোয়া লিগে এয়ার ইন্ডিয়ার প্রতিনিধিত্ব করেন।  তিনি বর্তমানে মধ্যপ্রদেশের মহিলা দলের অধিনায়ক।   তথ্যসূত্র   বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:ইন্দোর থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী টেস্ট ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:মধ্যাঞ্চলের নারী ক্রিকেটার বিষয়শ্রেণী:১৯৮৬-এ জন্ম
বাচা খান বিশ্ববিদ্যালয় () ( ) হলো পাকিস্তানের খাইবার পাখতুনখোয়ার চরসাদ্দায় অবস্থিত একটি পাবলিক বিশ্ববিদ্যালয়। এর নামকরণ করা হয়েছে আব্দুল গাফফার খান (বাচা খান) এর নামে। পাকিস্তানের জন্য মানসম্পন্ন গবেষণা এবং শিক্ষার মাধ্যমে জ্ঞান ও শিক্ষাকে এগিয়ে নেওয়ার লক্ষ্যে ৩ জুলাই ২০১২-এ বিশ্ববিদ্যালয়টি প্রতিষ্ঠিত হয়েছিল।  বর্তমানে, বিশ্ববিদ্যালয়ের ক্যাম্পাস ২৫ একর জমি নিয়ে গঠিত। তবে চরসাদ্দার মোটরওয়ে ইন্টারচেঞ্জের কাছে আরও ৯৭ একর জমি কেনা হচ্ছে। বাচা খান বিশ্ববিদ্যালয়ের একাডেমিক বিভাগে বর্তমানে ৩০৪৭ জনেরও বেশি শিক্ষার্থী রয়েছে যারা বিএস, মাস্টার্স এবং এমএস/এমফিল ডিগ্রি প্রোগ্রামে নথিভুক্ত। ক্যাম্পাসে দুটি ছেলে ও একটি মেয়েদের হোস্টেল রয়েছে।   বিভাগসমূহ  বাচা খান বিশ্ববিদ্যালয় নিম্নলিখিত ক্ষেত্রে শিক্ষা প্রদান করে:   কৃষি  বায়োটেকনোলজি  উদ্ভিদবিদ্যা ও প্রাণিবিদ্যা  রসায়ন  কম্পিউটার সায়েন্স অ্যান্ড ইলেকট্রনিক্স  অর্থনীতি  ইংরেজি  ভূতত্ত্ব ও ভূপদার্থবিদ্যা  ব্যবস্থাপনা বিজ্ঞান  গণিত এবং পরিসংখ্যান  পাখতুনখোয়া স্টাডি সেন্টার  সমাজবিজ্ঞান এবং জেন্ডার স্টাডিজ এবং শিক্ষা   আরও দেখুন    পাকিস্তানের বিশ্ববিদ্যালয়সমূহের তালিকা   তথ্যসূত্র   বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:খাইবার পাখতুনখোয়ার সরকারি বিশ্ববিদ্যালয় ও মহাবিদ্যালয় বিষয়শ্রেণী:২০১২-এ পাকিস্তানে প্রতিষ্ঠিত বিষয়শ্রেণী:চরসাদ্দা জেলা, পাকিস্তান
বৃহন্নলা (বৃহন্নদা বা বৃহন্নতা বলেও লেখা হয়) হিন্দু মহাকাব্য মহাভারতে অর্জুনের গ্রহণ করা এক পরিচয়। অজ্ঞাতবাসের একবছর অর্জুন বিরাট রাজার মৎস্য রাজ্যে বৃহন্নলা রূপ পরিগ্রহ করেছিলেন। তিনি এই সময়কালে রাজকুমারী উত্তরাকে নাচ ও গান শিখিয়েছিলেন।  ঊর্বশীর অভিশাপ একবার অর্জুনকে পিতা ইন্দ্র তাঁর রাজসভায় আমন্ত্রণ জানিয়েছিলেন। ইন্দ্রের রাজসভার অপ্সরা উর্বশী অর্জুনকে দেখে আকৃষ্ট হয়। ইন্দ্র এই কথা জানতে পেরে উর্বশীর মনস্কামনা পূর্ণ করতে বলেন। ইন্দ্রের কথামতো একরাতে উর্বশী অর্জুনের ঘরে উপস্থিত হয়। কিন্তু অর্জুন উর্বশীর প্রতি কামভাব না রেখে তাঁকে কুরুদের “মাতা” বলে সম্বোধন করেন কারণ উর্বশী কুরু রাজবংশের আদিরাজা পুরূরবার পত্নী ছিলেন। এই কথায় ক্রোধান্বিত হয়ে উর্বশী অর্জুনকে অভিশাপ দেন যে সমগ্র জীবন তিনি কিন্নর হয়ে থাকবেন এবং অন্য নারীদের সঙ্গে কেবল নাচ-গান করবেন। পরে ইন্দ্রের অনুরোধে উর্বশী এই শাপ একবছরে কমিয়ে আনেন। পাণ্ডবদের অজ্ঞাতবাসের ত্রয়োদশ বছরে এই অভিশাপ ফলে যায়।  বিরাটের রাজ্যে অজ্ঞাতবাসের ত্রয়োদশ বছরে অর্জুন বৃহন্নলা রূপে বিরাটের রাজসভায় উপস্থিত হন। ইন্দ্রের রাজসভার গন্ধর্ব চিত্রসেনের থেকে শিখে আসা গান এবং নৃত্যে তিনি বিরাট রাজাকে মোহিত করেন। তিনি রাজকুমারী উত্তরাকে নাচ-গান শেখানোর জন্য বৃহন্নলাকে আদেশ দেন। বৃহন্নলা নারীদের জন্য অন্দর মহলে থেকে মেয়ে এবং বধূদের সঙ্গে বন্ধুত্ব করেন।  উত্তর কুমারের সারথীরূপে কৌরবগণ সন্দেহ করেছিলেন যে পাণ্ডবগণ বিরাটের রাজ্যে আশ্রয় নিয়ে আছে। তাঁরা প্রথমে বিরাটের রাজ্যের প্রধান সম্পদ গরুগুলোকে চুরি করেন। পরদিন ভীষ্ম, দ্রোণ এবং কর্ণের নেতৃত্বে এক বৃহৎ সেনাবাহিনী মৎস রাজ্যের দিকে অগ্রসর হয়। মালিনী নাম নিয়ে ছদ্মবেশে থাকা দ্রৌপদী, কুমার উত্তরকে এই আক্রমণ প্রতিহত করতে সতর্ক করেন এবং বৃহন্নলাকে রথের সারথী হিসেবে পাঠিয়ে দেন। সেইদিনই পাণ্ডবদের অজ্ঞাতবাস তথা অর্জুনের অভিশাপের শেষ দিন ছিল। যুদ্ধস্থলে গিয়ে বৃহন্নলা পুনরায় অর্জুনের রূপ ফিরে পান। তিনি তখন উত্তরকে পাণ্ডবদের কথা বলেন এবং প্রত্যেকটি অর্থের সাথে নিজের দশটা নাম বলেন (বিজয়, ধনঞ্জয়, সব্যসাচী, গুঢ়াকেশ, শ্বেতবাহন, বীভৎসু, কীরিটি, পার্থ, ফাল্গুণ এবং জিষ্ণু) বিশ্বাস জন্মান। তার পর অর্জুন  গাণ্ডীব ধারণ করে কৌরবদের বিরুদ্ধে যুদ্ধ আরম্ভ করেন। উত্তরকে সারথী হিসেবে নিয়ে তিনি কৌরবদের পরাস্ত করেন এবং গোগুলিকে মৎস্য রাজ্যে ফিরিয়ে আনেন।  এই যুদ্ধে অর্জুন ভীষ্ম, দ্রোণ, কৃপাচার্য, কর্ণ, অশ্বত্থামা ইত্যাদি সবার সাথেই যুদ্ধ করেন। তিনি সম্মোহন অস্ত্র মেরে সবাইকে নিদ্রিত করে ফেলেছিলেন। প্রাণ নাশ না করে নিদ্রাতে কীভাবে ফেললেন বলে উত্তর অর্জুনকে প্রশ্ন করে। অর্জুন বলেন যে মৃত লোকের বস্ত্র অপবিত্র হয়ে পড়ে। উত্তরা পুতল সাজানোর জন্য কৌরবদের বস্ত্রগুলি পেতেছিল। সেইমত উত্তর দুর্যোধন-এর রন্হা বস্ত্র, কর্ণ-এর গোলাপী বস্ত্র এবং দুঃশাসন-এর নীল বস্ত্র গুটিয়ে আনে।  উত্তরার বিবাহ পাণ্ডবদের পরিচয় পেয়ে রাজা বিরাট আশ্চর্য হন। তিনি কুমারী উত্তরাকে বিয়ে করতে অর্জুনকে অনুরোধ জানান। কিন্তু উত্তরাকে শিক্ষক হিসেবে কন্যাজ্ঞান করার জন্য অর্জুন এই অনুরোধ নাকচ করেন। বিপরীতে তিনি পুত্র অভিমন্যু-এর সাথে উত্তরার বিবাহের প্রস্তাব দেন। রাজা এবং রাজকুমারী এই কথায় সম্মত হন।  পাদটিকা  বিষয়শ্রেণী:মহাভারতের চরিত্র বিষয়শ্রেণী:মহাভারত